C.F. Estrela da Amadora. 0 3994435 2024-09-16T01:22:38Z AnvarxonM /* Manbalar */ 5195380 wikitext text/x-wiki Klub futboli Estrela Amadora SAD (), baʼzan shunchaki Estrela – Lissabon shimoli-gʻarbidagi Amadora shahrida joylashgan Portugaliya professional futbol klubi. Jamoa 2022/2023-yilgi mavsumda Portugaliya 2-ligasida gʻalaba qozonganidan soʻng, hozirda Primeira Ligada ishtirok etmoqda. Bu 1932-yilda tashkil etilgan va moliyaviy muammolar va bankrotlik tufayli 2011-yilda yoʻq boʻlib ketgan Clube de Futebol Estrela da Amadora jamoasinig davomchisi sifatida tashkil etilgan. Klub 2020-yilda, Clube Desportivo Estrela Club Sintra Football jamoasi bilan birlashganda va uchinchi darajali Campeonato de Portugalda ushbu jamoa oʻrnini egallaganida yangidan tashkil etilgan. CF Estrela da Amadora "Estádio Xose Gomes sationida" oʻynaydi. Tarix. Hozirgi klub 2020-yilning yozida Clube Desportivo Estrela va Club Sintra Football oʻrtasidagi birlashuvdan soʻng tashkil etilgan. Clube de Futebol Estrela da Amadora oʻrniga klub rasmiy ravishda Club Football Estrela da Amadora deb nomlangan va Andre Geraldes prezident etib tayinlangan. Klub oʻzidan oldingi klublarning (Clube de Futebol Estrela da Amadora, Clube Desportivo Estrela va Club Sintra Football) davomchisi emas, aslida yangi klub boʻlgan. 2011-yilda Clube de Futebol Estrela da Amadora oʻz faoliyatini toʻxtatganidan soʻng, bir guruh tarafdorlar klubning merosini, yoshlar jamoalarini va boshqa sport turlarini saqlab qolgan holda Clube Desportivo Estrela jamoasiga asos soldi. 2018-yilda CD Estrela Lissabon futbol assotsiatsiyasining mintaqaviy chempionatlarida oʻynagan katta yoshli futbol jamoasini yaratdi. 2020-yilda klub aʼzolari 92% 2020-yil iyul oyida Club Sintra Football bilan qoʻshilishni yoqlab, bu jamoaning uchinchi darajali Campeonato de Portugaldagi oʻrnini egallashdi. "Sociedade Anónima Desportiva" tashkil etildi, u Club Football Estrela da Amadora nomini oldi va Andre Geraldes prezident boʻldi. Original Clube de Futebol Estrelada Amadora emblemasi olingan. Klubning birinchi mavsumi pley-off finalida CD Trofense jamoasiga 1:0 hisobida magʻlub boʻlganiga qaramay, keyingi bosqichga koʻtarilish bilan yakunlandi. Estrela 2022/2023-yilgi mavsumda pley-off bosqichida CS Maritimoni penaltilar seriyasida magʻlub etib, Primera Ligasiga yoʻl oldi. Fransiya terma jamoasining sobiq futbolchisi Patris Evra yangi aksiyadorga aylandi. Liboslar toʻplami. Estrelaning libosi oq rangda, koʻylak uchta rangga boʻlingan (shuning uchun „uch ranglilar“ laqabi). Chap tomoni qizil, oʻrtasi oq va oʻng tomoni yashil, shorti va paypoq oq rangdan iborat edi.